

PROJEKTS uz 20.02.2024.

vēlamais datums izskatīšanai domē: 29.02.2024.

sagatavotājs: Daina Tīruma

ziņotājs: Ivars Jankovskis

LĒMUMS

# Ādažos, Ādažu novadā

2024. gada 29. februārī Nr.{{DOKREGNUMURS}}

**Par grozījumiem Ādažu novada pašvaldības domes 2022. gada 13. oktobra lēmumā Nr. 482 “Par Emisijas kvotu izsolīšanas instrumenta projekta īstenošanu”**

Ādažu novada pašvaldības dome 2022. gada 13. oktobrī pieņēma lēmumu Nr. 482 “Par Emisijas kvotu izsolīšanas instrumenta projekta īstenošanu” (turpmāk – Lēmums), nolemjot iesniegt projekta iesniegumu “Siltumnīcefekta gāzu emisiju samazināšana Ādažu novada pašvaldības publisko teritoriju apgaismojuma infrastruktūrā” (turpmāk - Projekts) Emisijas kvotu izsolīšanas instrumenta finansēto projektu atklātajam konkursam un apstiprināt Projekta kopējās izmaksas 546769,96 *euro* (t.sk., Emisijas kvotu izsolīšanas instrumenta līdzfinansējums 382738,97 *euro* un pašvaldības līdzfinansējums 164030,99 *euro*).

2023. gada 1. augustā pašvaldības aģentūra “Carnikavas komunālserviss” (turpmāk – Aģentūra) izsludināja iepirkuma procedūru LED gaismekļu piegādei un uzstādīšanai (Iepirkuma identifikācijas Nr. PA “Carnikavas komunālserviss” 2023/36), un iepirkuma rezultātā par saimnieciski izdevīgāko piedāvājumu ar cenu 196860,84 *euro* bez pievienotās vērtības nodokļa (turpmāk – PVN) tika atzīts SIA "VIZULO Solutions" piedāvājums.

Projekta kopējās izmaksas pēc Aģentūras veiktās iepirkuma procedūras ir samazinājušās.

Kopējais nepieciešamais finansējums Projekta realizācijai pēc iepirkuma rezultātiem ir 238201,62 *euro* ar PVN (t.sk. Emisijas kvotu izsolīšanas instrumenta līdzfinansējums ne vairāk kā 70 % no attiecināmajām izmaksām, jeb 166741,13 *euro*, un pašvaldības līdzfinansējums 71460,49 *euro*. Emisijas kvotu izsolīšanas instrumenta līdzfinansējums 30 % (50022,34 *euro*) tiks saņemts avansa maksājumā, un atlikušie 70 % (116718,79 *euro*) tiks izmaksāti pēc Projekta pabeigšana (sākotnēji pašvaldībai ir iepriekš jāfinansē).

Pamatojoties uz Pašvaldību likuma 4. panta pirmās daļas 2. punktu un 10. panta pirmās daļas 21. punktu, Ādažu novada pašvaldības dome

**NOLEMJ:**

1. Veikt šādus grozījumus Ādažu novada pašvaldības domes 2022. gada 13. oktobra lēmumā Nr. 482 “Par Emisijas kvotu izsolīšanas instrumenta projekta īstenošanu”:
	1. aizstāt 2. punktā skaitli “546 769,96”ar skaitli **“238 201,62”**;
	2. aizstāt 2.1. apakšpunktā skaitli “382 738,97”ar skaitli **“166 741,13”**;
	3. aizstāt 2.2. apakšpunktā skaitli “164 030,99” ar skaitli **“71 460,49”**;
	4. izteikt 4. punktu šādā jaunā redakcijā:

**“4. Projekta atbalstīšanas gadījumā paredzēt Projekta realizācijai plānoto pašvaldības līdzfinansējumu 71 460,49 *euro* un Emisijas kvotu izsolīšanas instrumenta līdzfinansējuma priekšfinansējumu 116 718,79 *euro* (kopā 188 179,28 *euro*), ņemot aizņēmumu projekta īstenošanai no Valsts kases, ar šādiem aizņēmuma saistību izpildes termiņiem:**

**4.1. aizņēmuma izņemšana 2024. gadā;**

**4.2. atmaksas termiņš ir 5 gadi;**

**4.3. aizņēmuma pamatsummas atmaksu sākt ar 2025. gada jūniju.”**;

* 1. aizstāt 7. punktā vārdu “izpilddirektors” ar vārdiem **“izpilddirektora vietniece”**.
1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētājs K.Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nosūtīt/izsniegt norakstus:

CKS, FIN, IDR, IDRV - @